钦定古今图书集成/明伦汇编/氏族典/第338卷 > 刘晏
## 钦定古今图书集成/明伦汇编/氏族典/第338卷 > 刘晏

按《宋史刘晏传》：“晏字平甫，严州人。入辽举进士，为尚
书郎。宣和四年，帅众来归，授通直郎。金人犯京师，以
晏总辽东兵，号‘赤心队。建炎初，从刘正彦击淮西贼，
为五色旗，使骑兵持之，循山而出，一色尽则以一色
易之。贼见官军累日不绝，遂不战而降，迁朝散郎。正
彦反，以众归韩世忠。金人犯建康，世忠退保江阴，晏’”
领赤心百五十骑屯青龙。寇犯常州，晏以精锐破之，
保马迹山。戚方围宣城，晏往援，出不意直𢭏方帐下。
方惊走，晏单骑追之，为贼所害。